
Compartiment juridic
Nr. 7686  din 09.07.2024



Raport de specialitate

privind încetarea contractului de concesiune directă nr. 293/27.01.2005 și transmitarea în folosință gratuită a cotei de 260/1183 mp. din terenul intravilan având nr. top. 55, înscris în C.F. nr. 101693 Marghita, către Parohia Română Unită cu Roma Greco-Catolică Marghita


Prin prezentul se ia act de Referatul de aprobare al primarului Municipiului Marghita nr. 7685 din data de 09.07.2024 pentru inițierea unui proiect de hotărâre în vederea aprobării încetării contractului de concesiune directă nr. 293/27.01.2005 și transmitarea în folosință gratuită a cotei de 260/1183 mp. din terenul intravilan având nr. top. 55, înscris în C.F.          nr. 101693 Marghita, către Parohia Română Unită cu Roma Greco-Catolică Marghita.
Inițierea proiectului a avut la bază cererea cu nr. 1/2803 și 1/2804 din data 12.06.2024  depusă de către Parohia Română Unită cu Roma Greco-Catolică Marghita, cu sediul în municipiul Marghita, str. Republicii, nr. 52, jud. Bihor, având C.I.F. 1257002, reprezentantă legal de dl. Liț-Demian Gheorghe – în calitate de preot paroh, cu sediul procedural ales la Cabinetul de avocatură Bălănean Cristian, din municipiul Marghita, str. T. Vladimirescu, nr. 3, jud. Bihor, prin care solicită în baza prevederilor art. 129 alin. (6) lit. b și art. 136 din Codul administrativ  și art. 1166 și 1168 din Codul civil, încetarea contractului de concesiune nr. 293/27.01.2005 și transmiterea în folosință gratuită a suprafeței de 260/1183 mp. din terenul intravilan identificat cu nr. top. 55, înscris în C.F. nr. 101693 Marghita (C.F. vechi nr. 729 Marghita), teren pe care este edificată o construcție reprezentând casă parohială. Totodată, prin cerere parohia și-a exprimat acordul expres de a achita anticipat întreaga diferență restantă aferentă perioadei contractuale rămasă, respectiv pentru 29 de ani. 
Menționăm că prin Hotărârea Consiliului Local al Orașului Marghita nr. 6/27.01.2000 s-a aprobat atribuirea în folosință gratuită Parohiei Greco-Catolice a terenului situat în localitatea Marghita, nr. top. 55 în suprafață de 525 mp. în conformitate cu Legea                  nr. 213/1998 privind proprietatea publică și regimul juridic al acesteia, teren înscris în C.F.   nr. 729 Marghita, în baza căreia a fost încheiat Contractul de comodat nr. 3184/12.07.2000, destinația terenului fiind cea de construire a unei case de cult – biserici. 
[bookmark: _GoBack]De asemenea, în baza Hotărârii Consiliului Local al Orașului Marghita                       nr. 67/28.11.2002 a fost încheiat Contractul de concesiune directă nr. 293/27.01.2005, între Primăria Municipiului Marghita și Parohia Română Unită cu Roma Greco-Catolică Marghita pentru cota de 260/1183 mp. din terenul intravilan identificat cu nr. top. 55, înscris în C.F.     nr. 101693 Marghita (C.F. vechi nr. 729 Marghita), terenul fiind concesionat pentru activități sacerdotale, respectiv casă parohială, pe o perioadă de 49 ani, începând cu data de 01.01.2005. Prețul concesiunii în prezent este de 86,58 lei / an, astfel că pentru perioada de valabilitate contractuală rămasă de 29 ani, suma reprezentând diferența restantă pentru redevența aferentă perioadei mai sus menționată este de 2.510,82 lei, așa cum reiese din obligația de plată           nr. 6094/09.07.2024, care trebuie achitată anticipat și pentru care parohia și-a dat acordul expres conform cererii nr. 1/2803 și 1/2804 din 12.06.2024. 
Având în vedere că cele două hotărâri ale autorității deliberative a unității administrativ teritoriale se referă la cote părți diferite din terenul cu acelaș număr topografic 55, înscris în C.F. nr. 101693 Marghita (C.F. vechi nr. 729 Marghita), pe care cultul religios recunoscut BISERICA ROMÂNĂ UNITĂ CU ROMA GRECO-CATOLICĂ a edificat biserica cu hramul ,,Sfinţii Arhangheli Mihail şi Gavril” și în imediata vecinătate casa parohială,
Ținând seama de dispozițiile Legii nr. 489/2006 privind libertatea religioasă şi regimul general al cultelor, republicată, cu modificările și completările ulterioare, care prevăd următoarele:
,,Art. 8. 
(1) Cultele recunoscute sunt persoane juridice de utilitate publică. Ele se organizează şi funcţionează în baza prevederilor constituţionale şi ale prezentei legi, în mod autonom, potrivit propriilor statute sau coduri canonice.
(2) De asemenea, sunt persoane juridice şi părţile componente ale cultelor, aşa cum sunt menţionate în statutele sau codurile canonice proprii, dacă îndeplinesc cerinţele prevăzute în acestea.
Art. 9.
...
(3) Autorităţile publice cooperează cu cultele în domeniile de interes comun şi sprijină activitatea acestora.”
Art. 12. 
Utilizarea fondurilor băneşti primite de la bugetul de stat sau bugetele locale, precum şi respectarea destinaţiei bunurilor primite în proprietate sau folosinţă de la autorităţile publice locale ori centrale se supun controlului statului.”
Totodată, conform prevederilor art. 362 alin. (2) și (3) din Codul administrativ, privind modalităţile de exercitare a dreptului de proprietate privată:
,,(2) Bunurile proprietate privată a unităţilor administrativ-teritoriale pot fi date în folosinţă gratuită, pe termen limitat, după caz, persoanelor juridice fără scop lucrativ, care desfăşoară activitate de binefacere sau de utilitate publică, ori serviciilor publice.
(3) Dispoziţiile privind darea în administrare, concesionarea, închirierea şi darea în folosinţă gratuită a bunurilor aparţinând domeniului public al statului sau al unităţilor administrativ- teritoriale se aplică în mod corespunzător.”
În concluzie, considerăm că se impune o corelare a situației terenului în cauză cu privire la modul de folosință al acestuia de către Parohia Română Unită cu Roma Greco-Catolică Marghita, anume prin încetarea de comun acord al părților a Contractului de concesiune directă nr. 293/27.01.2005 cu achitarea anticipată a redevenței restante aferentă perioadei contractuale rămasă de 29 de ani, și respectiv atribuirea în folosință gratuită a cotei de 260/1183 mp. din terenul intravilan având nr. top. 55.
De asemenea, menționăm că în prezenta situație sunt incidente și următoarele prevederi legale din O.U.G. nr. 57/2019 privind Codul Administrativ, cu modificările și completările ulterioare, care precizează obligațiile părților semnatare ale contractului de dare în folosință gratuită, și anume:
,,Art. 350 Obligaţii
(1) Autorităţile prevăzute la art. 287 au următoarele obligaţii:
a) să verifice modul în care sunt respectate condiţiile de folosinţă stabilite prin actul de dare în folosinţă gratuită şi prin lege;
b) să solicite încetarea folosinţei gratuite şi restituirea bunului, atunci când interesul public legitim o impune.
(2) Titularul dreptului de folosinţă gratuită are următoarele obligaţii:
a) să folosească bunul potrivit destinaţiei în vederea căreia i-a fost acordată folosinţa gratuită;
b) să prezinte, anual, autorităţilor prevăzute la art. 287, rapoarte privind activitatea de utilitate publică desfăşurată, gradul de implementare la nivelul colectivităţii, precum şi prognoze şi strategii pentru perioada următoare;
c) să permită accesul autorităţilor prevăzute la art. 287 pentru efectuarea controlului asupra bunurilor;
d) să nu modifice bunul, în parte ori în integralitatea lui;
e) la încetarea folosinţei gratuite, să restituie bunul în starea în care l-a primit, în afară de ceea ce a pierit sau s-a deteriorat din cauza vechimii, şi liber de orice sarcini.
Art. 351 Alte obligaţii
(1) Folosinţa dobândită în baza actului prevăzut la art. 349 nu poate fi transmisă, nici oneros şi nici cu titlu gratuit, unei alte persoane.
(2) Titularul dreptului de folosinţă gratuită are obligaţia de a informa autorităţile prevăzute la art. 287 cu privire la orice tulburare adusă dreptului de proprietate publică, precum şi la existenţa unor cauze sau iminenţa producerii unor evenimente de natură să conducă la imposibilitatea exploatării bunului.”

	În baza prevederilor art. 129 alin. 6 lit. a), art. 349 și art. 362 alin. 2 și 3 din O.U.G.      nr. 57/2019 privind Codul administrativ, cu modificările și completările ulterioare, considerăm oportună și legală punerea pe ordinea de zi a ședinței de Consiliu Local Marghita al acestui proiect de hotărâre inițiat de către primarul municipiului Marghita. 



Consilier juridic
Bianca-Lucia PLATONA

